промишлеността на Съюза би се влошило, ако мерките бъдат отменени, което ще доведе до повторно възникване на съществена вреда. Промишлеността на Съюза не би била в позиция да се конкурира с увеличения обем на китайския внос, извършван на дъмпингови цени, които причиняват вреда. Поради това, ако бъде допуснато срокът на мерките да изтече, всяко възстановяване ще бъде малко вероятно и самото съществуване на някои от дружествата ще бъде изложено на опасност, което ще доведе до закриване и загуба на работни места на пазара на Съюза.
 (170)
 Както е посочено в съображение 127, условията, свързани с климатичните особености/реколтата, оказват въздействие върху производствените разходи и върху цените на промишлеността на Съюза. По време на предходното разследване промишлеността на Съюза е успяла да бъде рентабилна при благоприятни условия и е доказала своята жизнеспособност. През разглеждания период в рамките на това разследване обаче промишлеността на Съюза вече е реализирала загуби, тъй като въпреки мерките дъмпинговият внос от Китай е продължил да навлиза на пазара на Съюза, като е подбивал цените на промишлеността на Съюза и е задържал цените под производствените разходи на промишлеността на Съюза, както е обяснено в съображения 133 и 139.
 (171)
 Логично е да се очаква, че промишлеността на Съюза ще продължи да се възползва от мерките и запазването в сила на антидъмпинговите мерки ще помогне на промишлеността на Съюза да увеличи цените си до разумни нива, покриващи производствените разходи, и по този начин да подобри рентабилността си.
 (172)
 Съответно Комисията стигна до заключението, че запазването на антидъмпинговите мерки по отношение на Китай несъмнено е в интерес на промишлеността на Съюза.
 3. Интерес на вносителите
 (173)
 В този случай не беше получено съдействие от никого от вносителите. Припомня се, че при първоначалните разследвания беше установено, че въздействието от налагането на мерки няма да бъде значително. Нито един търговец/вносител не оказа съдействие при настоящото разследване. Предвид липсата на доказателства, че действащите мерки ще окажат съществено въздействие по отношение на вносителите, Комисията стигна до заключението, че продължаването на действието на мерките няма да засегне вносителите от Съюза.
 4. Интерес на ползвателите
 (174)
 Продуктът, предмет на прегледа, се използва основно в винарската и хранителната промишленост като добавка в напитки и храни и в строителната промишленост — като стабилизатор при производството на гипс.
 (175)
 По време на настоящото разследване беше осъществен контакт с десет известни ползватели, които бяха приканени да съдействат. На въпросника отговориха четирима ползватели, двама от които извършваха дейност в областта на строителната промишленост, а другите двама в областта на хранителната промишленост.
 (176)
 При предходното разследване в рамките на прегледа с оглед изтичане на срока на действие на мерките беше установено, че продуктът, предмет на прегледа, не представлява съществена част от разходите за гипсовите продукти, в които се използва (31). Въз основа на отговорите от ползвателите в строителната промишленост беше установено, че по време на това разследване положението не се е различавало съществено. Поради това Комисията стигна до заключението, че запазването на мерките би имало само незначително отражение върху разходите и конкурентната позиция на строителната промишленост.
 (177)
 Двамата големи ползватели от хранителния сектор